Sewe verdagtes sal hierdie week in die hof verskyn na hulle die naweek tydens twee voorvalle op die Vrystaatse platteland deur landbouers en die Polisie aangekeer is. Verdagtes word steeds gesoek na ’n derde voorval.
Verdagtes word gesoek na veediewe vanoggend vroeg op twee landbouers asook op Polisie beamptes in die omgewing van Bothasberg naby Kestell in die Oos-Vrystaat losgebrand het. Die een landbouer het Dinsdagaand, 15 November 2016, ligte in die veld opgemerk terwyl hy na sy vee omgesien het wat deur ’n jakkals geteister word.
Volgens die VKB/VL Veiligheidslessenaar se inligting is hy en ’n buurman vroeg Woensdagoggend, 16 November 2016, terug na die veekamp toe, waar hulle die veediewe gevind het. ’n Onbekende aantal mans het glo probeer om van die landbouer se beeste te steel. Hulle het op die twee landbouers losgetrek, en die landbouers het die toneel verlaat en die Polisie ontbied.
’n Plaaswerker en landbouers van die Heilbron distrik het Dinsdag, 25 Oktober 2016, ’n winkeleienaar, Kerry Moody, op die plaas Vyandsvlei te hulp gesnel om ’n moontlike plaasaanval af te weer. Volgens inligting aan die VKB/VL Veiligheidslessenaar gerapporteer het die werker oppad werk toe vreemde mans rondom sy werkgewer se huis gewaar. Hy het Moody geskakel en gewaarsku om nie sy huis te verlaat nie, en het daarna na die buurman gehardloop om alarm te maak.
Die distrik se noodplan is geaktiveer, en landbouers het na die toneel beweeg. Drie verdagtes is aangekeer, en twee het op die vlug geslaan. Die verdagtes het glo die huis ’n tyd lank dopgehou asook in die veld geskuil om die egpaar se bewegings dop te hou.